Sean Connery

Sir Thomas Sean Connery, nado en Edimburgo o 25 de agosto de 1930 e finado en Nassau o 31 de outubro de 2020, foi un actor e produtor de cinema escocés. Foi especialmente coñecido como o primeiro actor en interpretar o personaxe de James Bond nos filmes, protagonizando sete títulos da serie (dende 007 contra o doutor No a Só se vive dúas veces, así como Diamantes para a eternidade e 007: Nunca digas endexamais) entre 1962 e 1983.

Connery apareceu en pequenas producións de teatro e televisión antes dos seus filmes como Bond, cuxo éxito o convertería nun actor de sona internacional. Outros filmes nos que apareceu inclúen Marnie (1964), Asasinato no Orient Express (1974), O home que puido reinar (1975), A Bridge Too Far (1977), Highlander (1986), O nome da rosa (1986),  Os intocables de Eliot Ness (1988), Indiana Jones e a última cruzada (1989), The Hunt for Red October (1990), Dragonheart (1996), The Rock (1996) e Finding Forrester (2000). Connery retirouse da actuación no ano 2006. Entre os seus galardóns cóntanse un Óscar ó mellor actor secundario, dous premios BAFTA e tres Globos de Ouro (entre eles un premio Cecil B. DeMille e un premio Henrietta). Nos Estados Unidos, recibiu o premio á traxectoria Kennedy Center Honor en 1999. Connery foi nomeado cabaleiro no 2000 polos seus servizos ao cinema dramático.

Connery foi considerado por unha enquisa de 2004 de The Sunday Herald como "O máis grande escocés vivo", e en 2011, unha enquisa de Euromillóns considerouno o "O maior tesouro nacional vivo de Escocia". Foi escollido pola revista People como o "home vivo máis sexy" en 1989 e o "home máis sexy do século" en 1999.

 Traxectoria 
 Nacemento e mocidade 
miniatura|Placa de Sean Connery preto do sitio do seu nacemento de Fountainbridge, en Edimburgo.
Thomas Sean Connery, chamado Thomas polo seu avó, naceu en Edimburgo, no barrio industrial de Fountainbridge, o 25 de agosto de 1930. A súa nai, Euphemia "Effie" McBain McLean, era unha limpadora. Era filla de Neil McLean e Helen Forbes Ross, e foi chamada así pola súa avoa, Euphemia McBain, muller de John McLean e filla de William McBain de Ceres en Fife.'Scottish Roots' Biography of Sean Connery Family Tree posted on GeneanetFamilyrelatives.com Case Study 1  Sean Connery James Bond O pai de Connery, Joseph Connery, era un traballador nunha fábrica e un camioneiro. 

Os seus bisavós paternos emigraron a Escocia dende Irlanda a mediados do século XIX. O resto da súa familia era de ascendencia escocesa, e os seus bisavós maternos eran falantes de lingua escocesa orixinarios de Fife (infrecuente para os falantes desa lingua), e Uig, en Skye. O seu pai era católico e a súa nai era protestante. Tivo un irmán máis novo, Neil. Segundo el mesmo declarou, chámaselle polo seu segundo nome, Sean, desde moito antes de converterse en actor, debido a que tiña un amigo irlandés de nome Séamus e os que os coñecían a ambos decidiron chamalo así cando estaba con el, e quedoulle. Na súa mocidade era xeralmente chamado "Tommy".

O seu primeiro traballo foi como repartidor de leite na Sociedade Cooperativa de St. Cuthbert. Posteriormente, alistouse na Mariña pero por breve tempo, pois como consecuencia dunhas úlceras axiña regresou á vida civil. Retornou brevemente á Cooperativa e pasou despois por varios empregos diferentes, entre eles condutor de camión, peón de granxa, modelo artístico no "Edinburgh College of Art" e salvavidas.

Baixo o nome de Thom Connery, acadou o terceiro posto na categoría de homes altos da edición de 1953 do concursos de Mr. Universo. Outro competidor, Johnny Isaacs, suxeriulle que se presentase para a produción musical de Ó sur do pacífico, o que lle permitiría traballar na escena, televisión e, eventualmente, no cine. Como levantador de pesos, o seu alias era "Big Tam".

Desde a súa mocidade foi simpatizante do SNP, o Partido Nacional Escocés, manifestándose en reiteradas ocasións partidario da independencia política de Escocia.

 Cinema 
A súa oportunidade chegaría en 1962, cando se buscaba a quen puidese interpretar a un axente do servizo secreto inglés baseado nas novelas de Ian Fleming, James Bond. Debido ás súas calidades, Connery foi o elixido como James Bond, axente 007 para a película o Dr. No onde actuou xunto a outra actriz emerxente, Ursula Andress.

Despois participou en varias películas da mesma saga entre 1962 e 1983,  cando xa cansado do personaxe e decidido a non encasillarse para sempre no rol de James Bond, cedeu o seu lugar a George Lazenby, quen só durou no papel unha película, dando lugar a Connery para que protagonizase Diamantes para a eternidade.

Logo desta película cedeu o lugar ao actor emerxente, Roger Moore. Aínda que o estigma de Bond seguiu ao longo do tempo a Connery, traballou arduamente para desencasillarse e interpretou variados papeis completamente diferentes con grande éxito, podendo xa a mediados dos noventa ser recoñecido como un actor moi versátil e distinto ao personaxe que lle deu fama.

O goberno británico concedeu a Connery o título nobiliario de Sir e todos os seus privilexios debido á consideración de que o personaxe que o interpretou capturou a esencia inglesa e proxectouna cara ó mundo.

En 2005 prestou a súa voz para ser James Bond no videoxogo desenvolvido por Electronic Arts, Desde Rusia con amor, baseado na película Bond que o protagonizou hai máis de catro décadas. En 2006 anunciou formalmente que se retira da actuación.

Sir Sean Connery foi nomeado cabaleiro pola a Raíña Isabel II do Reino Unido en xullo de 2000.

 Saúde 
En 1993 chegaban noticias de que Connery era sometido a tratamento por radiación para unha doenza de gorxa sen revelar. Reportaxes xornalísticas espertaban sospeitas que o actor sufría de cancro, e falsamente foi declarado morto por axencias de noticias xaponesas e surafricanas. Connery inmediatamente apareceu no Show de David Letterman negando estas versións. Nunha entrevista de febreiro de 1995 co Entertainment Weekly, el especificou que o tratamento por radiación fora para quitar "nódulos" das súas cordas vocais. En 2003 opérase de cataratas en ambos os dous ollos. O 12 de marzo de 2006, sofre unha extirpación dun tumor benigno de ril nese mes.

 Morte 
Connery morreu mentres durmía o 31 de outubro de 2020, con 90 anos, no seu fogar en Nassau nas Bahamas. A súa morte foi anunciada pola súa familia e Eon Productions ese mesmo día. O seu fillo declarou que "levaba tempo sen sentirse ben".

 Filmografía 
 Cinema 
miniatura|upright|1964
miniatura|upright|1988
 Ano Título Papel Notas 1954  Lilacs in the Spring  Descoñecido  Sen acreditar 1957  No Road Back  Spike   Hell Drivers  Johnny Kates  Action of the Tiger  Mike  Time Lock  2nd Welder  1958  Another Time, Another Place  Mark Trevor  1959  Darby O'Gill and the Little People  Michael McBride  Tarzan's Greatest Adventure  O'Bannion  1961  On the Fiddle  Pedlar Pascoe  The Frightened City  Paddy Damion  1962  The Longest Day  Pte. Flanagan  007 contra o doutor No  James Bond  1963  Desde Rusia con amor  1964  James Bond contra Goldfinger  Marnie  Mark Rutland  Woman of Straw  Anthony Richmond  1965  The Hill  Joe Roberts Thunderball  James Bond  1966  Un monde nouveau  El mesmo  Cameo A Fine Madness  Samson Shillitoe  1967  Só se vive dúas veces James Bond   The Bowler and the Bunnet  El mesmo  Documental; tamén director 1968  Shalako  Shalako  1969  The Red Tent  Roald Amundsen  1970  The Molly Maguires  Jack Kehoe  1971  The Anderson Tapes  Duke Anderson  Diamantes para a eternidade  James Bond   1972  España campo de golf  El mesmo  Curtametraxe A ofensa  Detective Sarxento Johnson  1974  Zardoz  Zed  Asasinato no Orient Express  Coronel Arbuthnot  Ransom  Nils Tahlvik  1975  The Dream Factory  El mesmo  Documental The Wind and the Lion  Mulai Ahmed er Raisuni  O home que puido reinar  Daniel Dravot  1976  Robin and Marian  Robin Hood  The Next Man  Khalil Abdul-Muhsen  1977  A Bridge Too Far  Xeneral Roy Urquhart  1979  The First Great Train Robbery  Edward Pierce  Meteor  Dr Paul Bradley  Cuba  Robert Dapes  1981  Atmosfera cero  Marshal William T. O'Niel   Os heroes do tempo  Agamenón  1982  G'olé!  Narrador  Documental Five Days One Summer  Douglas Meredith  Wrong Is Right  Patrick Hale  1983  Sean Connery's Edinburgh  El mesmo  Curtametraxe documental 007: Nunca digas endexamais  James Bond    1984  Sword of the Valiant  Cabaleiro Verde  1986  Highlander  Juan Sánchez Villa-Lobos Ramírez  O nome da rosa  William of Baskerville   1987  Os intocables de Eliot Ness  Jim Malone   1988  The Presidio  Tenente Coronel Alan Caldwell  Memories of Me  El mesmo  Cameo sen acreditar 1989  Indiana Jones e a última cruzada  Henry Jones, Sr.   Family Business  Jessie McMullen  1990  The Hunt for Red October  Capitán Marko Ramius   The Russia House  Barley Blair  1991  Os inmortais II  Juan Sánchez Villa-Lobos Ramírez  Robin Hood, príncipe dos ladróns  Ricardo I de Inglaterra  Cameo sen acreditar 1992  Medicine Man  Dr. Robert Campbell  1993  Rising Sun  Capitán John Connor  Tamén produtor executivo 1994  A Good Man in Africa  Dr. Alex Murray  1995  Just Cause  Paul Armstrong  Tamén produtor executivo First Knight  Rei Artur  1996  Dragonheart Draco  Voz The Rock  John Patrick Mason  Tamén produtor executivo 1998  The Avengers  Sir August de Wynter  Playing by Heart  Paul  1999  Entrapment  Robert MacDougal  Tamén produtor 2000  Finding Forrester  William Forrester  Tamén produtor 2003  The League of Extraordinary Gentlemen  Allan Quatermain Tamén produtor executivo 2012  Sir Billi Sir Billi  VozTamén produtor executivo  Ever to ExcelNarradorDocumental Derradeiro filme

 Televisión 
 Ano Título Papel Notas1956  Dixon of Dock Green  Joe Brasted  Episodio: Ladies of the Manor The Condemned  Performer  TelefilmeSailor of Fortune  Achmed  Episodio: The Crescent and the Star 1957  The Jack Benny Program  Porter  Episodio: Jack Hires Opera Singer in RomeBlood Money  Harlan McClintok  TelefilmeBBC Sunday Night Theatre  Mountain McClintok  Episodio: Requiem for a HeavyweightITV Television Playhouse  Mat Burke  Episodio: Anna Christie 1958  Women in Love  Johnnie  TelefilmeArmchair Theatre  Performer  Episodio: The Boy with Meat Axe1959  The Magical World of Disney  Michael MacBride  Episodio: I Captured the King of the Leprechauns 1959-60  ITV Play of the Week  Varios papeis  4 episodios1960  BBC Sunday Night Theatre  Julien  Episodio: Colembe An Age of Kings  Harry Percy  5 episodiosWithout the Grail  Innes Corrie  TelefilmeMacbeth  Macbeth  Telefilme1961  Adventure Story  Alexander  TelefilmeAnna Karenina  Alexis Vronsky  Telefilme1969  Male of the Species  MacNeil  TelefilmeBBC Sunday Night Theatre  MacNeil  MacNeil 2003  Freedom: A History of US  John Muir  Episodio: Yearning to Breathe Free

 Teatro 
 Ano Título Papel Notas1998  Art   Produtor  Royale Theatre, Broadway

 Videoxogos 
 Ano Título Papel Notas 2005  James Bond 007: From Russia with Love  James Bond  Aparencia e voz de James Bond

 Galardóns e nomeamentos 
 Ano Premio Categoría Proxecto Resultado Referencia1987  Premios Óscar  Óscar ó mellor actor secundario  Os intocables de Eliot Ness  Gañador  1987 Premios BAFTA  BAFTA ó mellor actor  O nome da rosa  Gañador  BAFTA ó mellor actor secundario  Os intocables de Eliot Ness    1989  Indiana Jones e a última cruzada    1990  BAFTA ó mellor actor  The Hunt for Red October    1998  BAFTA Fellowship   Gañador  1965 Globos de Ouro World Film Favorite (masculino) - Premio Henrietta      1968     1971   Gañador  1987 Globo de Ouro ó mellor actor secundario  Os intocables de Eliot Ness  Gañador 1989  Indiana Jones e a última cruzada   1995  Premio Cecil B. DeMille   Gañador 

Honras
 1987: "Commandeur" das Artes e das Letras. Francia.
 1995: Globo de Ouro: premio Cecil B. DeMille, a toda a súa carreira.
 1997: homenaxe do "Lincoln Center" (EUA).
 1998: Academia Británica. Premio "Felowship" (compañeiro).
 1999: premio "Centro Kennedy" á súa carreira pola súa contribución á arte e a cultura. Presentado polo Presidente Clinton.
 2000: nomeado (Sir) pola raíña Isabel de Inglaterra.
 2001: Festival de cine de Palm Springs (USA): premio a toda a súa carreira.
 2005: Premio do Cinema Europeo a toda a súa carreira.
 2006: Premio AFI a toda a súa carreira

 Notas 

 Véxase tamén 

 Bibliografía 





 Ligazóns externas 


Categoría:Nados en 1930
Categoría:Nados en Edimburgo
Categoría:Finados en 2020
Categoría:Actores de cinema de Escocia
Categoría:Actores de teatro de Escocia
Categoría:Actores de televisión de Escocia
Categoría:Actores de voz de Escocia
Categoría:Paseo da Fama de Hollywood
Categoría:Cabaleiros da Lexión de Honra
Categoría:Nacionalistas escoceses
Categoría:Escoceses de ascendencia irlandesa